Source: https://www.riigiteataja.ee/akt/129122016045
Timestamp: 2019-07-19 23:17:36+00:00

Document:
Ohtlike jäätmete saatekirjade andmekogu asutamine ja andmekogu põhimäärus – Riigi Teataja
Ohtlike jäätmete saatekirjade andmekogu asutamine ja andmekogu põhimäärus
Ohtlike jäätmete saatekirjade andmekogu asutamine ja andmekogu põhimäärus - sisukord
§ 4 Andmekogu volitatud töötlejad
§ 6 Andmekogusse andmete andjad
§ 8 Liidestused teiste andmekogudega
§ 9 Andmekogu turvaklass ja turbeaste
§ 11 Juurdepääs andmekogusse kantud andmetele
RT I, 29.12.2016, 45
Määrus kehtestatakse jäätmeseaduse § 64 lõike 23 alusel.
Määrusega asutatakse riigi infosüsteemi kuuluv andmekogu „Ohtlike jäätmete saatekirjade andmekogu” (edaspidi andmekogu) ja kehtestatakse andmekogu pidamise põhimäärus. Andmekogu lühinimetus on OJS.
Andmekogu pidamise eesmärk on ohtlike jäätmete veoste jälgimine reaalajas jäätmeseaduse alusel koostatavate ohtlike jäätmete saatekirjade andmete alusel.
1) tagab andmekogu haldamise õigusaktides sätestatud nõuete järgi;
3) korraldab andmekogu riigi infosüsteemis registreerimise;
4) juhib andmekogu arendustööd;
5) määrab andmekogu käideldavuse, tervikluse ja konfidentsiaalsuse tagamiseks andmekogu turvanõuetele vastavad organisatsioonilised, füüsilised ja infotehnoloogilised turvameetmed ja korraldab nende rakendamise;
6) informeerib volitatud töötlejaid aegsasti kavandatavatest muudatustest andmekogu pidamisel;
7) teeb järelevalvet andmekogu pidamise üle.
§ 4. Andmekogu volitatud töötlejad
(1) Andmekogu volitatud töötlejad on Keskkonnaagentuur ja Keskkonnaministeeriumi Infotehnoloogiakeskus.
1) töötleb ja väljastab andmeid;
2) kasutab andmekogu pidamiseks eraldatud vahendeid sihipäraselt ja tõhusalt;
4) rakendab meetmed andmete käideldavuse, tervikluse ja konfidentsiaalsuse nõuete tagamiseks;
5) tagab andmekogu andmetega seotud kasutajatoe;
6) informeerib vastutavat ja teist volitatud töötlejat olulistest takistustest ja probleemidest andmekoguga seotud kohustuste täitmisel;
7) haldab andmekogus juurdepääsuõigusi ja klassifikaatoreid.
1) korraldab andmekogu haldamist ja majutamist;
4) korraldab andmekogu arendustööd ning andmekogu infrastruktuuri hankimist või rentimist;
6) tagab andmekogu infotehnoloogilise kasutajatoe;
7) informeerib vastutavat ja teist volitatud töötlejat olulistest takistustest ja probleemidest andmekoguga seotud kohustuste täitmisel.
(1) Andmekogu andmete töötlemisel kasutatakse digitaalset andmetöötlust.
(2) Andmekogu peetakse ühetasandilise infotehnoloogilise andmekoguna.
§ 6. Andmekogusse andmete andjad
Andmekogusse kannavad andmed jäätmeseaduse § 64 lõigetes 3 ja 4 nimetatud isikud (edaspidi andmeandja).
(1) Andmekogusse kantakse ohtlike jäätmete saatekirjad, mis sisaldavad andmeid käitlemiseks üleantavate ohtlike jäätmete liigi, koostise, koguse ja põhiomaduste ning nende jäätmete tekitaja, käitlemiseks üleandja, vedaja ja vastuvõtja kohta.
(2) Andmed kantakse andmekogusse keskkonnaministri 25. septembri 2008. a määruse nr 41 „Ohtlike jäätmete saatekirja vorm ning saatekirja koostamise, edastamise ja registreerimise kord” kohaselt.
(3) Andmeandja vastutab andmekogusse tema kantud andmete õigsuse eest.
(4) Andmeandja, kes on jäätmesaadetise vastuvõtja, saab andmekogus olevas saatekirjas vigade parandamiseks kinnitust eemaldada 90 päeva jooksul alates saatekirja loomisest.
(5) Käesoleva paragrahvi lõikes 4 nimetatud ajavahemiku möödumisel eemaldab volitatud töötleja andmekogus olevalt saatekirjalt kinnituse vigade parandamiseks, kui jäätmesaadetise vastuvõtja on esitanud kirjaliku põhjendusega taotluse.
§ 8. Liidestused teiste andmekogudega
Andmekogusse võetakse liidestatud andmekogudest:
3) laeva andmed elektroonilisest mereinfosüsteemist;
4) aadressiandmed aadressiandmete süsteemist.
§ 9. Andmekogu turvaklass ja turbeaste
Andmekogusse kantud andmete turvaklass on K2T2S2 ja turbeaste on M.
§ 11. Juurdepääs andmekogusse kantud andmetele
(1) Andmekogusse kantud andmed on juurdepääsupiiranguga.
(2) Andmetele on juurdepääs jäätmeloa andjal, keskkonnajärelevalve asutusel, vastutaval ja volitatud töötlejal ning Politsei- ja Piirivalveametil, seaduse või seaduse alusel kehtestatud õigusaktiga ettenähtud avaliku ülesande täitmiseks.
(1) Ohtlike jäätmete saatekirjade andmeid säilitatakse kuni viis aastat.
(2) Säilitustähtaja ületanud andmed kustutatakse. Andmete kustutamisel lähtutakse arhiiviseadusest ning selle alusel kehtestatud õigusaktidest.
(1) Andmekogu likvideerimise otsustab vastutav töötleja.
(2) Andmekogu likvideerimisel otsustatakse andmete teise andmekogusse või riiklikku arhiivi üleandmine või nende hävitamisele kuulumine ja üleandmise või hävitamise tähtaeg.
(3) Andmekogu likvideerimine toimub kooskõlas arhiiviseaduse ja avaliku teabe seaduse nõuetega.

References: § 4

§ 6

§ 8

§ 9

§ 11
 § 64

§ 4

§ 6
 § 64

§ 8

§ 9

§ 11